钦定古今图书集成/明伦汇编/氏族典/第581卷 > 耶律燕哥
## 钦定古今图书集成/明伦汇编/氏族典/第581卷 > 耶律燕哥

按《辽史耶律燕哥传》：“燕哥字善宁，季父房之后。四世
祖铎稳，太祖异母弟。父曰豁里斯，官至太师。燕哥狡
佞而敏，耶律乙辛以为耳目，凡闻见必以告。及太子
被逐，杀害忠良，多燕哥之谋。为契丹行宫都部署。清
宁五年，拜南府宰相，迁惕隐。大安三年，为西京留守，
致仕。寿隆初，以疾卒。”